**altă perspectivă**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mozaic

sub destinderea înserării,

zboruri

peste apele visului.

sihăstrie-

șuierătoare țărmuri

ale luminii.

pe muchia timpului,

frână răului,

făcând cruce...

altă perspectivă-

cu nume de împrumut

vechile corvezi.

timp reformat-

omul între spițe

feliază orizontul.

afișe rupte,

pentru un nou spectacol,

alt bilet al durerii.

oamenii vântului-

urcușul și coborâșul

în voia soartei…

în urma protestatarilor,

golful de singurătate

al unui tril.

vis al ninsorilor-

fără zăpadă

bâlciul deşertăciunilor.